**ПОВЕРЕНИК ЗА ЗАШТИТУ РАВНОПРАВНОСТИ**

**Булевар краља Александра 84, 11000 Београд**

На основу члана 27. став 1. и члана 33. став 2. Закона о јавној својини („Службени гласник РС“, бр. 72/11 88/13,105/14,104/16,108/16,113/17,95/18 и 153/20), Закључка Владе 05 Број: 46-8586/2021 од 21. септембра 2021. године и Одлуке поверенице за заштиту равноправности број 464-00-1/2021-04 од 18. октобра 2021. године, објављује

**ЈАВНИ ОГЛАС (бр. 1/2021)**

**ЗА ОТУЂЕЊЕ ПОКРЕТНЕ СТВАРИ МОТОРНОГ ВОЗИЛА ИЗ ЈАВНЕ СВОЈИНЕ  
РЕПУБЛИКЕ СРБИЈЕ ПРИКУПЉАЊЕМ ПИСМЕНИХ ПОНУДА**

**Предмет отуђења:** Повереник за заштиту равноправности отуђује из јавне својине Републике Србије моторно возило, чији је корисник, марке ŠKODA, модел SUPERB AMBITION 1,8SI, регистарске ознаке BG 631-TE, број шасије TMBAB63T2C9047716, број мотора CDA289368, година производње 2012. радна запремина мотора ccm 1.798, снага мотора kw 118, неисправно, по **почетној купопродајној цени у износу од 400.000,00 динара.**

**Услови отуђења:** Поступак отуђења спровешће се путем прикупљања писаних затворених понуда, а избор најповољнијег понуђача извршиће се применом критеријума највише понуђене цене. Понуђачи су дужни да понуде цену. Понуђена цена не може бити нижа од почетне купопродајне цене. Уколико понуђач понуди цену нижу од почетне купопродајне цене, понуда ће бити одбијена као неприхватљива. Услови за спровођење поступка разматрања писмених понуда су испуњени уколико пристигне најмање једна благовремена и потпуна понуда.

Уколико два или више понуђача понуде исту цену и присуствују јавном отварању, поступак ће се наставити путем јавног надметања. Надметање ће се спровести са понуђачима који доставе одговарајуће понуде. Надметање ће се вршити путем затворених коверата у којима ће понуђачи писмено понудити цену. Наручилац ће за потребе надметања обезбедити коверте ради уписивања цена. Надметање ће се спроводити док један од понуђача не понуди вишу цену. У случају да два или више понуђача понуде исту цену, а не присуствују јавном отварању у поступку надметања, њихова цена из понуде ће се сматрати коначном. У том случају понуђачи ће бити позвани да поново поднесу понуде, а биће изабран понуђач који понуди вишу цену.

Моторно возило се отуђује у виђеном стању. Накнадне рекламације неће се прихватати. Заинтересована лица могу извршити увид у возило дана 29.11.2021. године и 30.11.2021. године, у интервалу од 10,00-12,00 часова, на локацији Гаража Вуков споменик, контакт особа: Владимир Перошевић, тел: 064/88 98 701.

Средства прибављена отуђењем покретних ствари су приход буџета Републике Србије. Понуђачи су дужни да уплате депозит за моторно возило у износу **од 40.000,00 динара** на наменски рачун Повереника за заштиту равноправности: 840-1249804-57. Понуђачу чија понуда буде оцењена као најповољнија, уплаћени износ депозита рачунаће се као део уплаћених средстава која ће бити урачуната у продајну цену возила. Понуђач чија понуда не буде изабрана, подноси захтев Поверенику за заштиту равноправности за повраћај уплаћених средстава (депозита) и изјаву о условима за враћање депозита. Уплаћени депозит се не враћа уколико понуђач не поднесе понуду, ако је понуда проглашена најповољнијом, по позиву за закључење уговора, не потпише уговор и ако као најповољнији понуђач потпише уговор, а не уплати целокупну купопродајну цену у року предвиђеном потписаним уговором.

**Услови пријављивања:** Право учешћа у поступку имају правна и физичка лица. Рок за подношење понуда је 07.12.2021. године до 12,00 часова.

Писмене понуде се подносе на адресу: Повереник за заштиту равноправности, Београд, Булевар краља Александра бр. 84. Коверат са понудом на предњој страни мора имати писани текст "ПОНУДА ЗА ОТУЂЕЊЕ ВОЗИЛА ИЗ ЈАВНЕ СВОЈИНЕ РЕПУБЛИКЕ СРБИЈЕ-НЕ ОТВАРАЈ", а на полеђини назив понуђача, број телефона и адресу.

Писмена понуда подноси се у затвореној коверти и треба да садржи: доказ о уплати депозита, понуђену цену за возило, изјаву о прихватању свих услова из огласа, изјаву о условима за враћање депозита, изјаву о губитку права на враћање депозита, назив понуђача, адресу, број телефона, копију/очитану личну карту за физичка лица, за правна лица копија извода о регистрацији привредног субјекта, издат од Агенције за привредне регистре, осим у случају када је за регистрацију надлежан други орган. Неблаговремене и непотпуне понуде неће се разматрати. Понуђачи су дужни да искажу понуђену цену на одговарајућем обрасцу понуде (правна лица/физичка лица), који се уз остале потребне обрасце може преузети са интернет странице Повереника за заштиту равноправности [**www.ravnopravnost.gov.rs**](http://www.ravnopravnost.gov.rs)

**Избор најповољнијег понуђача:** Отварање понуда обавиће се јавно, дана 07.12.2021. године у 14,00 часова, у просторијама Повереника за заштиту равноправности, Београд, Булевар краља Александра 84, III спрат, Сала за састанке, просторија бр. 301. Уговор о купопродаји моторног возила купац закључује са Повереником за заштиту равноправности у року од 8 радних дана од дана доношења одлуке о избору најповољнијег понуђача. Купац са којим буде закључен уговор за куповину моторног возила, дужан је да остатак до укупне купопродајне цене моторног возила, уплати у целости у року од 3 дана од дана закључења уговора, а возило записнички преузме у року од 5 дана од дана закључења уговора. Све трошкове око преузимања, транспорта као и све евентуалне порезе настале приликом реализације уговора сноси Купац.

Поступак отуђења моторног возила из јавне својине Републике Србије спроводи Комисија за спровођење поступка отуђења возила. Комисија отвара и прегледа понуде, саставља записник о јавном отварању и предлаже Поверенику за заштиту равноправности избор најповољнијег понуђача.

Записник о отварању понуда и Обавештење учесницима у поступку отуђења о избору најповољније понуде, биће објављени на интернет страници Повереника за заштиту равноправности [**www.ravnopravnost.gov.rs**](http://www.ravnopravnost.gov.rs)у року од 10 дана од дана отварања понуда.

Све потребне информације у вези овог огласа могу се добити на број телефона 011/243 81 84

(радним данима у периоду од 10,00-14,00 часова).